Správa zo zahraničnej pracovnej cesty

1. Účastníci ZPC
Meno:						Ing. Elena Malíková
Vysielajúca organizácia:	Ministerstvo školstva, vedy, výskumu a športu SR, sekcia štátnej starostlivosti o šport a mládež
						Stromová 1, 813 30 Bratislava
Pracovné zaradenie:		riaditeľka odboru vzdelávania 
a medzinárodnej spolupráce v športe
Znalosť jazykov:				anglický, francúzsky a ruský jazyk

Meno:						Ing. Adriana Mičkovicová
Vysielajúca organizácia MŠVVaŠ SR:	Ministerstvo školstva, vedy, výskumu a športu SR, sekcia štátnej starostlivosti o šport a mládež
						Stromová 1, 813 30 Bratislava
Pracovné zaradenie:		štátny radca 
Znalosť jazykov:				anglický, ruský a francúzsky jazyk  	
2. Zahraničná pracovná cesta 
Štát: 						Belgicko
Mesto:						Brusel
Vykonaná v dňoch: 				21.-24. marca 2016
Prijímajúca organizácia: 			Rada Európskej únie, generálny sekretariát                                                                     
Účel cesty:					Zasadnutie pracovnej skupiny pre šport Rady  						Európskej únie (ďalej len „Rada“) 
Spôsob financovania: 		            	Rada Európskej únie a Ministerstvo školstva, 
						vedy, výskumu a športu SR				
3. Rámcový program pobytu

21.marca 2016
Príchod delegácií
Konzultácia s Európskou komisiou – príprava grantu pre slovenské predsedníctvo
22. marca 2016
Z dôvodu teroristických útokov bola pracovná skupina pre šport Rady EÚ zrušená.
24. marca 2016
Odchod delegácií náhradným spojom.

4. Stručné zhrnutie rokovania

	Vzhľadom na blížiace sa predsedníctvo v Rade EÚ v druhom polroku 2016 bude sekcia štátnej starostlivosti pre šport a mládež organizovať v dňoch 18.-19.07.2016 medzinárodnú konferenciu „Vzdelávanie v športe a prostredníctvom športu“ a 20.07.2016 stretnutie generálnych riaditeľov športu. Na financovanie týchto akcií bude žiadať grant v rámci programu Erasmus+. Stretnutie s Európskou komisiou sa konalo za účelom konzultácie pripravovanej žiadosti, ktorú bude treba zaslať 2 mesiace pred začiatkom akcie. Za Európsku komisiu sa ho zúčastnil riaditeľ odboru športu Európskej komisie pán Yves Le Lostecque a pán Michal Rynkowski, zodpovedný za finančnú časť žiadosti, za slovenskú stranu Elena Malíková, riaditeľka odboru vzdelávania a medzinárodnej spolupráce v športe a Adriana Mičkovicová. Na stretnutí sa prediskutovali pravidlá žiadosti o grant, možnosti prípravného stretnutia a ďalšie náležitosti žiadosti o grant.

5. Závery a odporúčané návrhy

Pri príprave žiadosti o grant Erasmus+ je potrebné naďalej spolupracovať s Európskou komisiou a riadiť sa ich odporúčaniami. Na stretnutí sa dohodlo, že sekcia štátnej starostlivosti pre šport a mládež zašle v priebehu apríla Európskej komisiu predbežný návrh žiadosti a na základe pripomienok vypracuje finálnu verziu.

6. Prehľad prinesenej dokumentácie 

Oficiálne rokovacie materiály sú uložené na sekcii štátnej starostlivosti o šport a mládež MŠVVaŠ SR. 

7. Osobitne vyhodnotený očakávaný prínos ZPC

Konzultácia s Európskou komisiou pomôže pri príprave žiadosti o grant Erasmus+ v rámci slovenského predsedníctva v Rade EÚ.

8. Prenos zverejnenia výsledkov ZPC, prenos získaných informácií

Informácie o rokovaní boli postúpené v rámci sekcie štátnej starostlivosti o šport a mládež relevantným pracovníkom a zverejnené na webovom sídle MŠVVaŠ SR.

Súhlasím so zverejnením správy na internete.
Bratislava, 04. apríla 2016		

Vypracovala:
Ing. Adriana Mičkovicová 

Schválil: 
Ing. Ladislav Čambal
generálny riaditeľ sekcie štátnej starostlivosti o šport a mládež

Ing. Elena Malíková 
riaditeľka odboru vzdelávania a medzinárodnej spolupráce v športe